Diari Oficial de la Generalitat Valenciana


Sumari del DOGV 8836, del 16-06-2020 (2020/4511)

RESOLUCIÓ de 12 de juny de 2020, de la Conselleria d'Educació, Cultura i Esport, per la qual s'elabora la llista parcial d'esportistes d'elit de la Comunitat Valenciana de 2020.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8836

Data del DOGV
:   16-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4511


Data del document
:   12-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de juny de 2020, de la Conselleria d'Educació, Cultura i Esport, per la qual s'elabora la llista parcial d'esportistes d'elit de la Comunitat Valenciana de 2020. [2020/4511]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana determina, en els articles 12 i 17, que per a l'accés als beneficis i mesures de suport que s'establisquen, els esportistes d'elit hauran de figurar en la llista d'esportistes d'elit de la Comunitat Valenciana.  
El Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana, defineix l'esportista d'elit de la Comunitat Valenciana i estableix quins són els criteris generals per a accedir a la condició d'esportista d'elit de la Comunitat Valenciana. Així mateix, l'article 6.5 d'aquest decret estableix l'elaboració i la publicació de llistes parcials d'esportistes d'elit al llarg de l'any en curs.  
  
Per mitjà de la Resolució de 8 de juny de 2020, es constitueix la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, entre les funcions de la qual s'estableix la d'elevar al conseller d'Educació, Cultura i Esport la proposta de llista d'esportistes d'elit de la Comunitat Valenciana.  
  
Una vegada reunida la comissió d'avaluació dels esportistes d'elit i del personal tècnic, entrenador, arbitral i jutge d'elit de la Comunitat Valenciana, elevada la proposta de llista al conseller d'Educació, Cultura i Esport i d'acord amb aquesta, en virtut del que estableix l'article 21 del mencionat Decret 39/2020, de 20 de març, i fent ús de les atribucions que em confereixen la Llei 5/1983, del Consell, i el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
La inclusió dels esportistes i les esportistes que s'indiquen a continuació en la llista parcial d'esportistes d'elit de la Comunitat Valenciana corresponent als resultats esportius de l'any 2020:  
  
Aquests esportistes tindran la condició d'esportistes d'elit alta competició o promoció.  
  
Segon  
Els esportistes i les esportistes que, tot i haver sol·licitat la inclusió, no estiguen inclosos en la llista, no compleixen els criteris per a accedir a la condició d'esportistes d'elit alta competició o promoció.  
  
Tercer  
Els esportistes i les esportistes que figuren en el punt primer d'aquesta resolució seran inclosos en la llista d'esportistes d'elit de la Comunitat Valenciana que es publica anualment en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, s'hi podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjuí que es puga interposar qualsevol altre recurs que es considere escaient:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació d'aquesta resolució en el Diari Oficial de la Generalitat Valenciana.  
  
València, 12 de juny de 2020.- El conseller d'Educació, Cultura i Esport: Vicent Marzà i Ibáñez.